Indsatsleder Jesper Ludvigsen oplyser til tv2nord.dk, at branden er under kontrol, og det drejer sig om nogle tusinde kvadratmeter, der er brændt. Selve området tilhører Hærens Materiel Kommando og er et såkaldt ammunitionsområde. Det betyder at der i området bl.a. opbevares sprængstoffer. 35 mand fra beredskaberne i Sindal, Frederikshavn og Hjørring holder branden under kontrol, men pludselige ændringer i vindforholdene kan få branden til at brede sig. Hvordan branden er opstået, vides endnu ikke.

Referat:
Netop nu raserer en større brand et militærområde sydøst for Sindal. Området tilhører Hærens Materiel Kommando og indeholder sprængstoffer. <b>Opdateret 15:29</b>